Nr. 15/ 20.02.2023

 **RAPORT DE SPECIALITATE**

**al Agenţiei pentru Managementul Energiei-Sighişoara la proiectul de hotărâre privind însuşirea şi aprobarea Planului de Actiune privind Energia Durabila şi Clima (PAEDC) 2030 al Municipiului Sighişoara**

 Doamnelor şi domnilor consilieri,

 Convenția Primarilor este cea mai mare inițiativă la nivel mondial a acțiunilor locale privind clima și energia. Convenția UE a Primarilor pentru Climă și Energie reunește mii de administratii locale care se angajează în mod voluntar să pună în aplicare obiectivele UE în domeniul climei și al energiei.

 Conventia primarilor a fost lansata in anul 2008 în Europa, având drept scop să reunească administraţiile locale care se angajează în mod voluntar să atingă şi chiar să depăşească obiectivele UE în materie de energie şi climă.

 Municipalitatea Sighişoara a decis în anul 2012 să adere la Inițiativa “Convenția Primarilor” promovată de Comisia Europeană, luându-și un angajament unilateral de reducere a emisiilor de CO2 pe teritoriul său cu 21% până în anul 2020.

 Urmează Municipiul Sighişoara sa adere la noile obiective ale Conventției Primarilor privind Energia și Climă. Noua formă a Convenției Primarilor a fost lansată în scopul extinderii cadrului de planificare energetică durabilă până în anul 2030. Obiectivul asumat în cadrul Convenției este acela de reducere cu 40% a emisiilor de CO2 până în anul 2030 față de anul de referință 2008. De asemenea se asuma stabilirea și implementarea unui Plan de Actiune pentru Adaptarea la Schimbarile Climatice – PAASC, plan ce sintetizează activitățile de reducere a impactului pe plan local al schimbarilor climatice deja manifeste.

 **Planul de Acțiune pentru Energie Durabilă și Climă** (PAEDC) reprezintă documentul de angajament al administrației publice locale Sighişoara, în scopul reducerii emisiilor de CO2 pe întreg teritoriul municipiului, conform țintelor voluntar asumate prin aderarea sa la inițiativa europeana Convenția Primarilor pentru Energie și Clima.

 Acest plan include majoritatea măsurilor prevăzute în varianta inițială a planului, dar extinse pentru anii 2030 și adaugă noi măsuri care să țină seama de evoluția generală a orașului, în vederea îndeplinirii obiectivelor de reducerea a emisiilor de gaze cu efect de seră prin creșterea eficienței energetice a clădirilor publice, utilizarea eficientă a energiei în locuințe și clădiri din sectorul terțiar, sustenabilitatea sistemului de transport urban, modernizarea sistemului de iluminat public, producerea unei părți importante a energiei necesare din surse regenerabile, contribuind totodată la creșterea calității vieții și a competitivității municipiului. Totodată, prin acest plan este asumată o acțiune coerentă de adaptare la schimbarile climatice deja resimțite sau iminente la nivel local, crescând astfel reziliența în fața acestor schimbări și contribuind la creșterea nivelului calității vieții locuitorilor.

Municipiul Sighişoara este membru al Convenției Primarilor (CoM) din anul 2012, PAED-ul inițial a fost transmis în 2013 fiind aprobat prin hotărâre de Consiliu Local și a primit în 2015 avizul pozitiv al JRC (organismul tehnic de evaluare al PAED-urilor transmise la Biroul Convenției Primarilor de la Bruxelles).

Noul Plan de Acțiune pentru Energie Durabilă și Climă (PAEDC) a fost realizat de Primăria Municipiului Sighişoara ca document cheie definind politicile energetice ale administrației publice locale pentru următorii ani cu scopul reducerii emisiilor de CO2 cu cel puțin 40% pe întreg teritoriul municipiului. PAEDC 2030 cuprinde și Planul de Adaptare la Schimbarile Climatice – PAASC, care sintetizează acțiunile de răspuns la nivelul municipiului pentru atenuarea efectelor schimbărilor climatice deja resimțite sau iminente pe plan local.

 Planul de Acțiune pentru Energie Durabilă 2030 al Municipiului Sighişoara are ca scop domenii strategice de acțiune cum ar fi:

• Instituirea unui management energetic efectiv la nivelul autorităților publice și a firmelor private;

• Creșterea eficienței energetice în toate domeniile de activitate;

• Utilizarea pe scară largă a energiei din surse regenerabile locale acolo unde este identificat un potențial exploatabil în termeni economici;

• Creșterea siguranței în alimentare cu energie;

• Combaterea fenomenului de sărăcie energetică.

 Evaluarea riscurilor ;i a vulnerabilităţii la efectele schimbărilor climatice evidenţiază punctele tari şi punctele slabe ale unui teritoriu.Analiza Riscurilor şi Vulnerabilităţilor cuprinde evaluarea principalelor tipuri de procese din mediu care se producc natural şi care pot avea un impact negativ asupra unuia sau mai multor sectoare municipale.

 Pentru partea de adaptare ,unele dintre principalele sectoare, care pot îmbunătăţii rezistenţa oraşelor includ: infrastructura, serviciile municipale, planifiarea amenajării teritoriale,mediul înconjurător şi biodiversitatea, agricultura şi fondul forestier,economia.

 Planul de acţiune trebuie să fie aprobatde Consiliul Local, ulterior este supus unui proces de evaluare realizat de Centrul Comun de Cercetare al Comisiei Europene (JRC), care va verifica dacă planul îndeplineşte criteriile de eligibitate şi va trimite un feedback.

 Planulde Acţiune privind Energia Durabilă şi Clima (PAEDC) este în concordanţă cu Strategia de Dezvoltare a Municipiului Sighişoara pentru perioada 2022-2030, Programul de Îmbunătăţire a eficienţei Energetice, Planul de Mobilitate Urbană Durabilă, urmărind viziunea şi obiectivele acestora.

 Având în vedere :

-Strategia Energetică a Romaniei 2016-2030 , cu perspectiva anului 2050;

- Convenţia Primarilor privind clima şi energia;

-Directiva 2012/27/UE privind eficienţa energetică;

-Directiva 2009/28/CE privind promovarea utilizării energiei din surse regenerabile;

-Legea nr. 121/2014 privind rficienţa energetică cu modificările şi completările ulterioare;

-Legea nr. 372/2005 privind performanţa energetică a clădirilor,republicată;

-Legea nr. 52/2003 privind transparenţa decizională în administraţia publică,republicată, propunem aprobarea proiectului de hotărâre privind aprobarea Planului de Acţiune privind Energia Durabilă şi Climă al municipiului Sighişoara (PAEDC):

Față de cele expuse, vă supunem spre dezbatere proiectul de hotărâre privind însuşirea şi aprobarea Planului de Actiune privind Energia Durabila şi Clima (PAEDC) 2030 al municipiului Sighisoara ca fiind necesar și oportun.

Întocmit,

Agenţia pentru Managementul Energiei Sighişoara

ing. Maior Mihail